
«Մաքսային միության անդամ պետությունների մաքսային ծառայությունների միավորված կոլեգիայի մասին» 2011 թվականի հունիսի 22-ի պայմանագրում փոփոխություններ կատարելու մասին

Եվրասիական տնտեսական միության անդամ պետությունների կառավարությունները՝
հիմնվելով «Եվրասիական տնտեսական միության մասին» 2014 թվականի մայիսի 29-ի պայմանագրի վրա,
հաշվի առնելով «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրի դրույթները,
համաձայնեցին հետեւյալի մասին:

Հոդված 1
«Մաքսային միության անդամ պետությունների մաքսային ծառայությունների միավորված կոլեգիայի մասին» 2011 թվականի հունիսի 22-ի պայմանագրում կատարել հետեւյալ փոփոխությունները.
1)	1-ին հոդվածում «Մաքսային միության անդամ պետությունների մաքսային ծառայությունների (այսուհետ՝ Կողմերի պետությունների մաքսային ծառայություններ)» բառերը փոխարինել «Եվրասիական տնտեսական միության անդամ պետությունների մաքսային մարմինների (այսուհետ համապատասխանաբար՝ Միություն, անդամ պետություններ)» բառերով, «Մաքսային միության» բառերը փոխարինել «Միության» բառով, «մաքսային օրենսդրության» բառերը փոխարինել «մաքսային իրավահարաբերությունները կանոնակարգող՝ Միության իրավունքի մաս կազմող միջազգային պայմանագրերի ու ակտերի (այսուհետ՝ մաքսային կարգավորման ոլորտում միջազգային պայմանագրեր ու ակտեր)» բառերով, «Կողմերի պետությունների» բառերը փոխարինել «անդամ պետությունների» բառերով.
2)	2-րդ հոդվածում «Մաքսային միության անդամ պետությունների՝ Մաքսային միությունում մաքսային իրավահարաբերությունները կարգավորող այլ միջազգային պայմանագրերով, ԵվրԱզԷՍ-ի միջպետական խորհրդի (Մաքսային միության բարձրագույն մարմնի) եւ Մաքսային միության հանձնաժողովի որոշումներով» բառերը փոխարինել «մաքսային կարգավորման ոլորտում միջազգային պայմանագրերով եւ ակտերով» բառերով.
3)	3-րդ հոդվածը շարադրել հետեւյալ խմբագրությամբ.

«Հոդված 3
Միավորված կոլեգիան գլխավորում է անդամ պետությունների կենտրոնական մաքսային մարմինների ղեկավարների թվից՝ Միավորված կոլեգիայի անդամների կողմից ընտրվող նախագահը (այսուհետ՝ նախագահ): Նախագահն ունի տեղակալներ, որոնք Միավորված կոլեգիայի անդամների կողմից ընտրվում են անդամ պետությունների թվին հավասար քանակով` բացառությամբ նախագահի ներկայացրած անդամ պետության:
Սույն պայմանագրի նպատակներով՝ անդամ պետությունների կենտրոնական մաքսային մարմիններն են՝ Հայաստանի Հանրապետությունից՝ Հայաստանի  Հանրապետության պետական եկամուտների կոմիտեն, Բելառուսի Հանրապետությունից՝ Բելառուսի Հանրապետության պետական մաքսային կոմիտեն, Ղազախստանի Հանրապետությունից՝ Ղազախստանի Հանրապետության ֆինանսների նախարարության պետական եկամուտների կոմիտեն, Ղրղզստանի Հանրապետությունից՝ Ղրղզստանի Հանրապետության կառավարությանն առընթեր պետական մաքսային ծառայությունը, Ռուսաստանի Դաշնությունից՝ Դաշնային մաքսային ծառայությունը:
Նախագահը եւ նրա տեղակալներն ընտրվում են մեկ տարի ժամկետով: Միավորված կոլեգիայի որոշմամբ այդ ժամկետը կարող է երկարաձգվել:
Միավորված կոլեգիայի նիստերը վարում է նախագահը, իսկ նրա բացակայության դեպքում՝ նախագահի տեղակալը կամ Միավորված կոլեգիայի անդամներից մեկը՝ նախագահի հանձնարարությամբ:
Միավորված կոլեգիայի կազմում ընդգրկվում են նախագահը, նրա տեղակալները, ինչպես նաեւ Միավորված կոլեգիայի՝ անդամ պետությունների կենտրոնական մաքսային մարմինների ղեկավար աշխատող հանդիսացող անդամները, որպես կանոն, անդամ պետությունների կենտրոնական մաքսային մարմինների կոլեգիաների անդամների թվից՝ հաշվի առնելով անդամ պետության յուրաքանչյուր կենտրոնական մաքսային մարմնի հավասար ներկայացվածությունը:
Միավորված կոլեգիայի աշխատակարգը սահմանվում է Միավորված կոլեգիայի քննարկման արդյունքների հիման վրա նախագահի կողմից հաստատվող ընթացակարգային կանոններով:
Մաքսային կարգավորում իրականացնելու լիազորություններն այլ մարմնի փոխանցելու կամ անդամ պետության կենտրոնական մաքսային մարմնի անվանումը փոփոխելու դեպքում անդամ պետության համապատասխան կենտրոնական մաքսային մարմինը դիվանագիտական ուղիներով այդ մասին անհապաղ տեղեկացնում է անդամ պետությունների մյուս կենտրոնական մաքսային մարմիններին:».
4)	4-րդ հոդվածում՝
առաջին նախադասությունը «անցկացվում են» բառից հետո լրացնել «, որպես կանոն,» բառերով.
երկրորդ նախադասությունում «Կողմերի պետությունների» բառերը փոխարինել «անդամ պետությունների» բառերով.
5)	5-րդ հոդվածում՝
երկրորդ եւ երրորդ պարբերությունները շարադրել հետեւյալ խմբագրությամբ՝ 
«անդամ պետությունների մաքսային մարմինների գործունեության համակարգումը,
մաքսային կարգավորման ոլորտում միջազգային պայմանագրերի ու ակտերի մշակման գործում մասնակցությունը,».
չորրորդ պարբերությունում «Մաքսային միության մաքսային օրենսդրության» բառերը փոխարինել «մաքսային կարգավորման ոլորտում միջազգային պայմանագրերի եւ ակտերի» բառերով.
հինգերորդ պարբերությունում «մաքսային ձեւակերպման եւ» բառերը փոխարինել «մաքսային գործառնությունների կատարման ու մաքսային հսկողության անցկացման» բառերով, «Մաքսային միության միասնական մաքսային տարածքում» բառերը փոխարինել «Միության մաքսային տարածքում» բառերով.
վեցերորդ պարբերությունում «Մաքսային միության միասնական մաքսային տարածքում» բառերը փոխարինել «անդամ պետությունների» բառերով.
6)	6-րդ հոդվածում՝
երկրորդ պարբերությունը հանել.
երրորդ պարբերությունը շարադրել հետեւյալ խմբագրությամբ՝
«մաքսային կարգավորման ոլորտում միջազգային պայմանագրերի եւ ակտերի կատարելագործման վերաբերյալ առաջարկների նախապատրաստումը,».
չորրորդ պարբերությունը հանել.
հինգերորդ պարբերությունը շարադրել հետեւյալ խմբագրությամբ՝
«Միության իրավունքի մաս կազմող ակտերի իրականացման հարցում աջակցությունը,».
վեցերորդ պարբերությունում «Մաքսային միությունում մաքսային կարգավորման այն նորմերի միատեսակ կատարման ապահովմանը, որոնց կատարման նկատմամբ հսկողությունը վերապահված է Կողմերի պետությունների մաքսային մարմիններին» բառերը փոխարինել «մաքսային կարգավորման ոլորտում միջազգային պայմանագրերի եւ ակտերի, անդամ պետությունների՝ մաքսային կարգավորման վերաբերյալ օրենսդրության եւ անդամ պետությունների օրենսդրության միատեսակ կատարման ապահովմանը, որոնց կատարման նկատմամբ հսկողությունը վերապահված է անդամ պետությունների մաքսային մարմիններին» բառերով.
յոթերորդ պարբերությունում «Կողմերի պետությունների մաքսային ծառայությունների» բառերը փոխարինել «անդամ պետությունների մաքսային մարմինների» բառերով, «Մաքսային միությունում» բառերը փոխարինել «Միությունում» բառով.
ութերորդ պարբերությունում «Մաքսային միության մաքսային օրենսդրության» բառերը փոխարինել «մաքսային կարգավորման ոլորտում միջազգային պայմանագրերի եւ ակտերի» բառերով.
իններորդ պարբերությունում «Մաքսային միությունում մաքսային հարաբերությունները կարգավորող ակտերի» բառերը փոխարինել «մաքսային կարգավորման ոլորտում միջազգային պայմանագրերի եւ ակտերի» բառերով.
տասներորդ եւ տասնմեկերորդ պարբերությունները շարադրել հետեւյալ խմբագրությամբ՝ «մաքսային կարգավորման ոլորտում Միության զարգացման ծրագրերի մշակման նախաձեռնումը եւ դրանց մշակմանն ու իրականացմանը մասնակցությունը.
Միությունում մաքսային կարգավորման կատարելագործման, մաքսային գործառնությունների կատարման կարգի եւ մաքսային փաստաթղթերի ձեւերի միասնականացման վերաբերյալ առաջարկների նախապատրաստումը,».
տասներեքերորդ պարբերությունում՝
«Կողմերի պետությունների մաքսային ծառայություններին» բառերը փոխարինել «անդամ պետությունների մաքսային մարմիններին» բառերով.
«երկիրը» բառը հանել.
տասնչորսերորդ պարբերությունը շարադրել հետեւյալ խմբագրությամբ՝
«մաքսային հայտարարագրման ու ապրանքների մաքսային արժեքի մաքսային հսկողության եւ մաքսային վճարների, հատուկ, հակագնագցման, փոխհատուցման տուրքերի վճարման կարգի մշակման եւ կատարելագործման վերաբերյալ առաջարկների քննարկումն ու նախապատրաստումը,».
տասնհինգերորդ պարբերությունում՝
«մաքսային հսկողության» բառերից հետո ավելացնել «անցկացման» բառը.
«Մաքսային միության անդամ պետություններում» բառերը փոխարինել «անդամ պետություններում» բառերով.
տասնվեցերորդ պարբերությունում «մաքսային հսկողության ձեւերի եւ մեթոդների» բառերը փոխարինել «մաքսային հսկողության ձեւերի եւ մաքսային հսկողության անցկացումն ապահովող միջոցների» բառերով.
տասնյոթերորդ պարբերությունը շարադրել հետեւյալ խմբագրությամբ՝
«Միության մաքսային սահմանով անձնական օգտագործման ապրանքների տեղափոխման միասնականացված կարգի ու պայմանների եւ այդ ապրանքների մասով միասնականացված մաքսային գործառնությունների կատարման դիտանցումը,».
տասնութերորդ պարբերությունը հանել.
տասնիններորդ պարբերությունում՝
«եւ առաջարկությունների մշակումը» բառերը հանել.
«Մաքսային միության» բառերը փոխարինել «Եվրասիական տնտեսական միության» բառերով.
քսաներորդ եւ քսանմեկերորդ պարբերությունները շարադրել հետեւյալ խմբագրությամբ՝
«Միության մաքսային սահմանով կանխիկ դրամական միջոցների ու դրամական գործիքների տեղափոխման կարգի պահպանման նկատմամբ անդամ պետությունների մաքսային մարմինների կողմից հսկողության իրականացման, ինչպես նաեւ անդամ պետությունների մաքսային մարմինների կողմից արժութային կարգավորման ու արժութային հսկողության ոլորտում այլ գործառույթների կատարման համակարգումը,
անդամ պետությունների մաքսային մարմինների փոխգործակցության կազմակերպումը մաքսանենգության, ուրիշ այնպիսի հանցագործությունների կամ քրեական իրավախախտումների դեմ պայքարի գործում, որոնց մասով վարույթի իրականացումը վերապահված է անդամ պետությունների մաքսային մարմիններին, ինչպես նաեւ այնպիսի իրավախախտումների (խախտումների) դեմ պայքարի գործում, որոնց մասով անդամ պետությունների մաքսային մարմինները վարում են վարչական վարույթ (իրականացնում են վարույթ),».
քսաներկուերորդ պարբերությունում «Կողմ պետությունների մաքսային ծառայությունների» բառերը փոխարինել «անդամ պետությունների մաքսային մարմինների» բառերով.
քսաներեքերորդ պարբերությունում «Կողմ պետությունների մաքսային ծառայությունների» բառերը փոխարինել «անդամ պետությունների մաքսային մարմինների» բառերով, «Կողմ պետությունների» բառերը փոխարինել «անդամ պետությունների» բառերով.
քսանչորսերորդ պարբերությունում «Կողմերի պետությունների մաքսային ծառայությունների» բառերը փոխարինել «անդամ պետությունների մաքսային մարմինների» բառերով, «Մաքսային միության» բառերը փոխարինել «Միության» բառով, «Կողմերի պետությունների քաղաքացիների արտաքին տնտեսական կապերի» բառերը փոխարինել «անդամ պետությունների քաղաքացիների արտաքին տնտեսական կապերի» բառերով, «Կողմերի պետությունների քաղաքացիների» բառերը փոխարինել «անդամ պետությունների քաղաքացիների» բառերով.
քսանհինգերորդ պարբերությունում «Կողմ պետությունների» բառերը փոխարինել «անդամ պետությունների» բառերով.
քսանվեցերորդ պարբերությունում «Կողմերի» բառը փոխարինել «անդամ պետությունների» բառերով.
քսանյոթերորդ պարբերությունում «Մաքսային միության» բառերը փոխարինել «Միության» բառով։
7)	7-րդ հոդվածում՝
երկրորդ պարբերությունը շարադրել հետեւյալ խմբագրությամբ՝
«իր իրավասության սահմաններում մշակելու ներմուծման մաքսատուրքերի (համարժեք այլ տուրքերի, հարկերի եւ հավաքագրումների) գումարների, հատուկ, հակագնագցման, փոխհատուցման տուրքերի հաշվարկման կարգի կատարելագործման վերաբերյալ առաջարկներ,».
երրորդ պարբերությունում «Կողմերի պետությունների մաքսային ծառայությունների» բառերը փոխարինել «անդամ պետությունների մաքսային մարմինների» բառերով.
չորրորդ պարբերությունում «Մաքսային միության միասնական մաքսային տարածքում» բառերը փոխարինել «Միության մաքսային տարածքում» բառերով.
հինգերորդ պարբերությունում «Մաքսային միությունում» բառերը փոխարինել «Միությունում» բառով.
վեցերորդ պարբերությունում «Կողմերի պետությունների մաքսային ծառայություններին» բառերը փոխարինել «անդամ պետությունների մաքսային մարմիններին» բառերով, «Մաքսային միության մաքսային օրենսդրության նորմերի» բառերը փոխարինել «մաքսային կարգավորման ոլորտում միջազգային պայմանագրերի ու ակտերի դրույթների» բառերով.
յոթերորդ պարբերությունը «մաքսային մարմինները» բառերից առաջ լրացնել «անդամ պետությունների» բառերով.
ութերորդ պարբերությունը լրացնել «, հատուկ, հակագնագցման, փոխհատուցման տուրքերի» բառերով. 
իններորդ պարբերությունը հանել.
տասներորդ պարբերությունը շարադրել հետեւյալ խմբագրությամբ՝
«օգտվելու այլ իրավունքներից՝ մաքսային կարգավորման ոլորտում միջազգային պայմանագրերին ու ակտերին համապատասխան:».
8)	9-րդ հոդվածում՝
առաջին պարբերությունում «Մաքսային միության յուրաքանչյուր անդամ պետությունն» բառերը փոխարինել «յուրաքանչյուր անդամ պետությունն» բառերով.
երկրորդ պարբերությունը շարադրել հետեւյալ խմբագրությամբ՝
«Միավորված կոլեգիայի որոշումներն ստորագրվում են նախագահի եւ նրա տեղակալների կողմից:».
երկրորդ պարբերությունից հետո լրացնել հետեւյալ բովանդակությամբ պարբերությամբ՝ 
«Միավորված կոլեգիայի նիստին նախագահի (նախագահի տեղակալի) բացակայության դեպքում Միավորված կոլեգիայի որոշումներն ստորագրվում են Միավորված կոլեգիայի՝ համապատասխան անդամ պետությունից անդամի կողմից՝ ներկայացվող անդամ պետության կենտրոնական մաքսային մարմնի ղեկավարի կողմից իրեն տրամադրված լիազորությունների սահմաններում:».
երրորդ պարբերությունում «Կողմերի պետությունների մաքսային մարմինների» բառերը փոխարինել «անդամ պետությունների մաքսային մարմինների» բառերով, «Կողմերի պետություններից» բառերը փոխարինել «անդամ պետություններից» բառերով.
9)	10-րդ հոդվածում՝
[Փոփոխությունը վերաբերում է միայն ռուսերենին]
չորրորդ պարբերությունում «ուղարկող Կողմը» բառերը փոխարինել «ուղարկող անդամ պետությունը» բառերով.
10)	14-րդ հոդվածը լրացնել «եւ հանդիսանում սույն պայմանագրի անբաժանելի մասը» բառերով.
11)	15-րդ հոդվածում «Կողմերի միջեւ խորհրդակցությունների ու բանակցությունների միջոցով» բառերը փոխարինել ««Եվրասիական տնտեսական միության մասին» 2014 թվականի մայիսի 24-ի պայմանագրով սահմանված կարգով» բառերով:

Հոդված 2
Սույն արձանագրությունն ուժի մեջ է մտնում այն ուժի մեջ մտնելու համար անհրաժեշտ ներպետական ընթացակարգերը Եվրասիական տնտեսական միության անդամ պետությունների կողմից կատարված լինելու մասին վերջին գրավոր ծանուցումն ավանդապահի կողմից դիվանագիտական ուղիներով ստանալու օրը։
Կատարված է Չոլպոն-Աթա քաղաքում, 2019 թվականի օգոստոսի 9-ին, մեկ բնօրինակով՝ ռուսերենով։
Սույն արձանագրության բնօրինակը պահվում է Եվրասիական տնտեսական հանձնաժողովում, որը, որպես սույն արձանագրության ավանդապահ, Եվրասիական տնտեսական միության յուրաքանչյուր անդամ պետություն կուղարկի դրա հաստատված պատճենը։

	Հայաստանի Հանրապետության կառավարության կողմից
	Բելառուսի Հանրապետության կառավարության կողմից
	Ղազախստանի Հանրապետության կառավարության կողմից
	Ղրղզստանի Հանրապետության կառավարության կողմից
	Ռուսաստանի Դաշնության կառավարության կողմից

